Eimiski
Eimiski on midagi sellist, mida pole mitte mingis mõttes. Tavaliselt defineeritakse eimiski kas sellena, mis ei ole miski, või sellena, mis ei ole. "Eimiski" võib ka tähendada, et mitte mingit olevat ei ole. Sageli kasutatakse seda sõna ka "olemise", eksistentsi või olemasolu vastandina. Eimiskit võidakse mõista ainult võimalikuna või ainult näilisena tõelise olemise kõrval.